CELEX: 32015D1067
Language: lv
Date: 2015-07-01 00:00:00
Title: Komisijas Īstenošanas lēmums (ES) 2015/1067 (2015. gada 1. jūlijs) par pasākumu, ko veikusi Spānija saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū finierzāģi, ko ražojis uzņēmums Yongkang Hengfa Electrical Appliance Co Ltd. Ķīnā (izziņots ar dokumenta numuru C(2015) 4360) (Dokuments attiecas uz EEZ)

3.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 174/28
            
         KOMISIJAS ĪSTENOŠANAS LĒMUMS (ES) 2015/1067
   (2015. gada 1. jūlijs)
   par pasākumu, ko veikusi Spānija saskaņā ar Eiropas Parlamenta un Padomes Direktīvu 2006/42/EK, lai aizliegtu laist tirgū finierzāģi, ko ražojis uzņēmums Yongkang Hengfa Electrical Appliance Co Ltd. Ķīnā
   
      
         (izziņots ar dokumenta numuru C(2015) 4360)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām, un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Spānija informēja Komisiju par pasākumu aizliegt laist tirgū Practyl/JS-HF-55-1 tipa finierzāģi, ko ražojis uzņēmums Yongkang Hengfa Electrical Appliance Co Ltd Ķīnā, importējis uzņēmums Adeo Service France un Spānijā izplatījis uzņēmums Leroy Merlin Spain.
            
         
               (2)
            
            
               Saskaņā ar Direktīvu 2006/42/EK finierzāģim bija CE zīme.
            
         
               (3)
            
            
               Pasākuma veikšanas iemesls bija finierzāģa neatbilstība būtiskām prasībām attiecībā uz veselības aizsardzības un drošību, kas noteiktas Direktīvas 2006/42/EK I pielikuma 1.3.2. punktā – Demontēšanās risks darbības laikā, 1.3.4. punktā – Risks, ko rada virsmas, šķautnes vai stūri, 1.4.1. punktā – Vispārīgās prasības aizsargiem un aizsargierīcēm un 1.4.2. punktā – Īpašas prasības aizsargiem, pamatojoties uz to, ka mašīna neizturēja izturības pārbaudi un rada savainošanās risku un piekļuvi kustīgajām daļām.
            
         
               (4)
            
            
               Spānija informēja par trūkumiem izplatītāju un importētāju. Importētājs brīvprātīgi veica nepieciešamos pasākumus, lai izņemtu neatbilstīgos ražojumus no tirgus.
            
         
               (5)
            
            
               Pieejamā dokumentācija, izteiktie komentāri un iesaistīto personu veiktās darbības liecina par to, ka Practyl/JS-HF-55-1 tipa finierzāģis neatbilst Direktīvā 2006/42/EK noteiktajām būtiskajām prasībām attiecībā uz veselības aizsardzību un drošību. Tāpēc ir lietderīgi Spānijas veikto pasākumu uzskatīt par pamatotu,
            
         IR PIEŅĒMUSI ŠO LĒMUMU.
   1. pants
   Spānijas veiktais pasākums, lai aizliegtu laist tirgū Practyl/JS-HF-55-1 tipa finierzāģi, ko ražojis uzņēmums Yongkang Hengfa Electrical Appliance Co Ltd, ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 1. jūlijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.